VÕISTLUSJUHEND

Eesti meistrivõistluste VII  etapp autokrossis  veoautodele ja veobagidele
TAMSALU SUVI 2010
Rehvikaubamaja karikatele.
Registreeritud Eesti Autospordi Liidus nr. 91/ak

1. Võistluse koht, aeg ja  ajakava
1.1. Võistlus toimub laupäeval, 07. augustil  2010.a. Tamsalus, Einjärve krossirajal: link      
1.2.Võistluse ajakava:
10.00 - 11.00 võistlustele registreerimine 
10.00 – 12.00 tehniline kontroll  ( Gaz-53 masinaklassis peab olema tagatud väntvõlli pööramiseks vänt või võti. )
12.15 Võistlejate koosolek ja võistluse avamine
12.30 - 14.00 Ajavõtuga kontrollsõit
14.30 Esimesed võistlussõidud.
Täpne ajakava ja võistlussõitude tulemused teadete tahvlil.
Võistluse orienteeruv lõpp kell 18.00

2. Võistluse organiseerimine ja juhtimine:
2.1 Võistlus viiakse läbi vastavuses EAL Võistlusmäärustega autokrossis, kehtivate tehniliste tingimustega,
Eesti MV Üldjuhendiga ja antud võistluse juhendiga.
2.2 Võistluse korraldaja: MTÜ Veoautokrossiklubi .
Kontakt: Kristo Laadre
Tel. 56 229106; kristo.laadre@mail.ee
Võistluse juhend avaldatakse: www.autosport.ee . ja www.rally.ee

2.3. Võistluse ametnikud:
Võistluste juht: Jaan Villak I
Ajamõõtja: Margus Martin III
Sekretariaat: Larissa Villak III
Seardikohtunik: Taavi Lukk III
Tehnilise kontrolli juht: Aivari Lepik II
Tehnilise kontrolli abi: Kalju Paist
Kommenteerib: Aivar Ojaperv
Rajameister Aivari Lepik
Ametlikud isikud kannavad EAL-i oranzhe veste.

3. Rada
3.1. Einjärve krossirada, pikkus 1100 m, laius 10-16 m, stardis kuni 20 m. Sõidusuund päripäeva . Rajakatteks
on kruus, savi ja liiv. Võistlusraja servad on tähistatud.

4. Võistlusklassid
4.1. Veoautod GAZ-51/52
4.2. Veoautod GAZ-53
4.3. Veobagid GAZ-51
4.4. Veobagid GAZ 53

5.Osavõtjad, osavõtumaks, registreerumine
5.1 Osavõtjad peavad esitama kehtiva EAL või LAF sõitjalitsentsi, auto tehnilise kaardi, EAL
registreerijalitsentsi ning täidetud osavõtuavalduse.
5.2 Osavõtumaks 600 EEK. Tasumine kohapeal sularahas.

6. Võistluse käik
6.1 Võistluse käik vastavalt üldjuhendile EMV Veoautokrossis 2010a.
6.2 Traktorirehvide kasutamine vedaval sillal on keelatud.

7. Start
7.1 Stardi paigutus 2-3-2-3-2. Stardisignaal antakse fooriga.
7.2 Valestartijat karistatakse vastavalt võistlusmäärustele ja veoautokrossi üldjuhendile 2010.
7.3 Võistlejaid informeeritakse finišini jäänud ringide arvust eritahvlitega.

8. Protestid
8.1 Proteste võib esitada võistluse juhile vastavalt EAL Võistlusmäärustikule 15 minuti jooksul pärast
mitteametlike tulemuste avaldamist teadetetahvlil. Protestimaks 1000 EEK, auto lahtivõtmisel  3000 EEK.

9. Autasustamine
9.1 Igas masinaklassis autasustatakse kolme paremat karikate ja esemeliste auhindadega. Juhul, kui samas
masinaklassis startis viis või vähem võistlejat, võib korraldaja autasustada ainult võitjat.
9.2 Autasustamine toimub võistluspaigas 30 minutit pärast võistlustulemuste avaldamist ametlikul
teadetetahvlil.

10. Vastutus ja kindlustus
10.1 EAL ja võistluste korraldajad ei vastuta võimalike õnnetuste ja nende tagajärgede eest.

11. Muud
11.1 Vastavalt veoautokrossi üldjuhendile 2010.a  vastutab võistleja enda ja oma kaaskondlaste käitumise eest
võistluspaigas. Võistluse käigus tekkinud küsimuste, probleemide või ettepanekutega võib võistluse kohtunike
poole pöörduda ainult võistleja või tema registreerija klubi esindaja. Võistlussõidu toimumise ajal kohtunike töö
segamine ja takistamine on keelatud ja seda käsitletakse kui ebasportlikku käitumist. Ebasportliku käitumise või
kohtunike töö segamise eest on trahv 1000 EEK.
11.2 Boksides on suurimaks lubatud sõidukiiruseks 20 km/h. Lubatud kiiruse ületanud võistlejate käitumine
samastatakse ebasportliku käitumisega ning neile kehtivad samad sanktsioonid, mis märgitud punktis 11.2.
11.3 Võistluspaigas liikuvas autos/bagis või mõnes muus sõidukis on lubatud sõita ainult kabiinis/kokpitis.
Igasugune astmelaudadel, veokastis või mujal masinate liikumise ajal sõitmine on keelatud (ka võistlejate
paraadil). Trahv rikkumise eest on 500 EEK. Trahv määratakse määrust rikkuva meeskonna võistlejale.
11.4 Trahvi määramise õigus võistluspaigas on võistluste juhil. Trahvi tasumata jätmise korral ei lubata
võistlejat järgmisesse võistlusstarti või jäetakse välja kuulutamata tema võistlustulemus.